En 23-årig mand fra Aalborg kørte natten til søndag op i en forankørende bilist på E45 ved Svenstrup i nordgående retning. Begge biler snurrede rundt og gled 200 meter på motorvejen, og den ene bil endte på taget. Bilerne fik store skader, men hverken den 23-årige eller den anden bils 56-årige mandlige fører fik alvorlige skader. Politiet mistænker, at den 23-årige var påvirket unde kørslen og afventer nu en resultatet af en blodprøve. Motorvejen var spærret i godt to timer på grund af redningsarbejde. Det var tredje gang samme nat, at Nordjyllands Politi havde sammenstød med den 23-årige mand. Han havde nemlige flere gange skabt uro i Adelgade i Hobro. Kort før klokken fire natten til søndag blev den 23-årige sigtet for at have forsøgt at starte et slagsmål, og blot en halv time senere måtte poltiet give ham en bøde, fordi han ikke fulgte politiets anvisninger om at forlade steder. Der skulle ikke gå mere end en halv time, før han var involveret i trafikuheldet på E45.

Opsummering:
Natten til søndag ramte en mandlig bilist en anden bil på motorvej E45 nær Svenstrup.